open-index/open-wikipedia-markdown huggingface dataset:
Carel Fabritius

**Karelas Fabricijus** (, 1622 m. vasario 27  d.(?), Midenbemsteris,  Nyderlandai – 1654 m. spalio 12 d., Delftas) – XVII a. Nyderlandų tapytojas.

## Biografija

Karelas Fabricijus gimė Midenbemsteryje. Pakrikštytas 1622 m. vasario 27 d. Jo tėvas Pieter Carelsz. (1598–1653) buvo tapytojas mėgėjas. Broliai Barentas ir Johanesas tapo tapytojais. Giminė pavardę prisiėmė nuo šeimos amato (iš lot. *faber* − “dailidė”). Po 1640 m. Karelas mokėsi pas Rembrantą ir buvo vienu jo geriausių mokinių. Apie 1650 m. Karelas pradėjo dirbti Delfto mieste. 1652 m. jis įstojo į Delfto Šv. Luko tapytojų gildiją. Karelas Fabricijus žuvo 1654 m. spalio 12 d. sprogus Delfto parako atsargų sandėliui. Sprogimas apgriovė ketvirtadalį miesto. Manoma, kad šio sprogimo metu pražuvo daugelis Fabricijaus paveikslų. 

Ankstyvieji Karelo Fabricijaus kūriniai buvo įtakoti Rembranto. 1648 m. „Abrahamo de Poterio portretas“ rodo savarankišką Karelo stilių. Atvirkščiai Rembrantui, Karelas Fabricijus tapė gerai apšviestas scenas. Tokio vaizdavimo įtaką patyrė Delfto dailininkai Piteris de Hochas ir Johanas Vermejeris. Vienu geriausiai žinomų Fabricijaus paveikslų minimas „Dagilis“ (1654). Viso labo tik apie 12 Karelo Fabricijaus paveikslų išliko.

## Darbų galerija


Vaizdas:Carel Fabritius - Self-Portrait - Google Art Project.jpg| „Autoportretas“ (apie 1645, Boijmans Van Beuningen muziejus, Roterdamas)
Vaizdas:Portret van Abraham de Potter, zijdelakenkoopman in Amsterdam Rijksmuseum SK-A-1591.jpeg| „Abrahamo de Poterio portretas“ (1649, Amsterdamo valstybinis muziejus)
Vaizdas:FabritiusViewOfDelft.jpg| „Delfto vaizdas“ (1652, Nacionalinė Londono galerija)
Vaizdas:Fabritius-vink.jpg| „Dagilis“ (1654, Mauricheisas, Haga)
Vaizdas:Carel Fabritius - De poort bewaker (1654).jpg| „Vargšas sargybinis“ (1654, Valstybinis muziejus, Šverinas)


## Šaltiniai

* Vašingtono dailės galerijos informacija 
* Encyclopaedia Britannica
* essentialvermeer.com
* wga.hu
Ragnaras Lodbrokas

**Ragnaras Lodbrokas** arba **Lotbrokas** () buvo legendinis Vikingų eros skandinavų valdovas ir herojus, minimas senovės skandinavų poezijoje ir kelete sagų. Pasak istorijų, būtent Ragnaro vedami vikingai pradėjo puldinėti Prancūziją ir Angliją. Ragnaras turėjo daugybę žymių sūnų, tarp kurių Ivaras Bekaulis, Bjornas Narsusis, Halfdanas Ragnarsonas, Sigurdas Ragnarsonas ir Ubba. Tuo tarpu pastarieji iš tiesų egzistavo, dėl paties Ragnaro egzistavimo kyla abejonių, taip pat nėra aišku, ar jis buvo jų tėvas. Dauguma pasakų apie jį, pasirodo, kildinamos iš keleto istorinių vikingų herojų ir valdovų nuveiktų žygdarbių.

Pasak legendos, Ragnaras buvo triskart vedęs: skydo mergelę Lagertą, Torą Borgarhjortr ir Aslaug. Sakoma, kad jis buvo Danijos karaliaus Gudfredo giminaitis ir Švedijos karaliaus Sigurdo Hringo sūnus, pats vėliau tapęs karaliumi ir pasižymėjęs daugelyje reidų ir žygių kol galiausiai buvo paimtas į nelaisvę savo priešo karaliaus Elos Nortumbrijiečio, kuris šį nužudė įmetęs jį angių knibždančion duobėn. Ragnaro sūnūs atkeršijo už tėvą krauju, įsiverždami į Angliją su Didžiąja pagonių kariauna.

## Literatūra
*
Nathu La

**Nathu La** (, , ) – svarbi Himalajų kalnų perėja, jungianti Tibetą (dab. Kinijos Liaudies Respublika) ir Sikimą (dab. Indija). Aukštis – 4310 m. Perėja yra 53 km į rytus nuo Gangtoko, 430 km nuo Lasos. Žiemą dažnai nepraeinama dėl gausaus sniego. Pasitaiko nuošliaužų. Klimatas vėsus, atšiaurus. Vyrauja tundros augmenija, akmenynai.

Nuo seno Nathu La perėja ėjo svarbi šilko kelio atšaka. Vyko prekyba tarp Tibeto ir Bengalijos. Britams užėmus Sikimą, prekyba dar labiau išaugo. 1903–1904 m. per šią perėją britai įsiveržė į Tibetą. 1950 m. Tibetą užėmus Kinijai, per šią perėją plūstelėjo tibetiečių pabėgėliai. Nathu La atsidūrė ir Kinijos–Indijos karo epicentre. 2006 m. prekyba per perėją vėl atidaryta.

Perėjos pavadinimas tibetiečių kalba reiškia „klausančių ausų perėja“. Ja nuo seno juda piligrimai: tibietiečiai lanko budizmo vienuolynus Sikime (ypač Rumteką), o hinduistai per Nathu La keliauja prie Manasarovaro ežero (leidimai išduodami Gangtoke).
Eurocopter EC135

**Eurocopter EC135** – dviejų variklių civilinis sraigtasparnis, gaminamas prancūzų Airbus Helicopters kompanijos (anksčiau buvusios Eurocopter). Labiausiai šis sraigtasparnis naudojamas policijos ir greitosios pagalbos tarnybų.

EC135 sugeba skristi pagal *IFR* skrydžių taisykles bei yra aprūpintas elektroninėmis skrydžių valdymo sistemomis. Pradėtas naudoti 1996 m.; iš viso pagaminta 1400 vienetų (2020 m.).

Esama 14 įvairių šio sraigtasparnio variantų, kurie skiriasi variklių galia ir svoriu. Galingiausia P3 versija turi du 528 kW galios variklius.

2009 m. šis sraigtasparnis pirmasis JK gavo leidimą skraidinti darbuotojus į vėjo jėgainių parką netoli Safolko. Tuo pačiu tokioms užduotims jis pasirinktas ir Danijoje.

2013 m. 25 % pasaulinio medicininių tarnybų skrydžių buvo atlikta EC135 modelio sraigtasparniais.

Nuo 2011 m. 2 tokius sraigtasparnius naudoja Lietuvos valstybinės sienos apsaugos tarnyba.

## Techninės charakteristikos

* **[[Įgula (mašinos)|Įgula]]:** 1 pilotas
* **Keleivių:** iki 7
* **Varikliai:** 2 turboreaktyviniai
* **[[Maksimalus kilimo svoris|Didžiausias kėlimo svoris]]:** 2 910 kg
* **[[V greičiai|Didžiausias greitis]]:** 254 km/h
* **Kilimo sparta:** 7,62 m/s
* **Skridimo nuotolis:** 635 km

## Šaltiniai

## Nuorodos
*Airbus Eurocopter EC 135
Plaukuotasis gurgždis

**Plaukuotasis gurgždis** (*Chaerophyllum hirsutum*) – salierinių (*Apiaceae*) šeimos gurgždžio (*Chaerophyllum*) genties žolinių augalų rūšis. Įrašyta į Lietuvos raudonąją knygą.

## Biologija

Tai daugiametis, 40–100 cm aukščio augalas. Stiebas status, apvalus, vagotas, šiurkščiai plaukuotas, pamatas apgaubtas senų lapų likučių. Lapai trikampiški, 2–3 kartus trilapiai, kartais lapeliai dantyti, triskilčiai, tamsiai žali; žemutinių lapų lapkočiai ilgi.

Žiedynas – skėtis su 10–20 plikų stipinų. Skraistlapiai 5–8, nusmailėjusiomis viršūnėmis, žemyn atsilošę. Vainiklapiai balti, dažniau rausvi.

Žydi birželio–liepos mėnesiais. Vaisius – dėžutė, pailgai linijiška, apie 10 mm ilgio ir 2 mm pločio. Dauginasi sėklomis ir vegetatyviškai.

## Paplitimas ir augavietės
Paplitęs Europoje, Balkanuose, Mažojoje Azijoje. Lietuvoje labai retas.

Auga drėgnuose lapuočių ir mišriuose miškuose, šlaituose, paupiuose, humusingame dirvožemyje.

## Apsauga ir nykimo priežastys
Plaukuotasis gurgždis į Lietuvos raudonąją knygą įrašytas nuo 2000 m. Pagrindinė grėsmė yra augavietės apšvietimo ir drėgmės sąlygų pakitimas, kitų augalų bei medžių konkurencijos padidėjimas.

## Nuorodos
* Plaukuotojo gurgždžio mokslinis lotynų kalba pavadinimas ir sinonimai Theplantlist.org  svetainėje (anglų k.)

## Literatūra

* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, V tomas, 39 p.

## Šaltiniai
Namča Barva

**Namča Barva** (, ) – kalnas Himalajų kalnų grandinės rytuose, Tibete (dab. Kinijos Liaudies Respublika), Njingči prefektūroje. Aukštis – 7782 m. Stūkso greta Jarlung Cangpo upės vingio ir jos gilaus kanjono (virš upės kalnas iškilęs 5000–6800 m). Už 22 km į šiaurės vakarus iškilęs Gjala Perio kalnas (7294 m).

1976–1992 m. Namča Barva buvo aukščiausias neįkoptas pasaulio kalnas, bet 1992 m. spalio 30 d. viršūnę pasiekė jungtinė kinų–japonų ekspedicija. Nuo to laiko į kalną įkopta nebuvo.

## Šaltiniai
Katino sugrįžimas

**Katino sugrįžimas** () – 2002 m. japonų anime nuotykių filmas. Filme plėtojama 1995 m. filmo „Širdies šnabždesys“ šalutinio veikėjo katino Barono istorija, susijusi su mergaite Haru.

## Apie filmą

„Katino sugrįžimas“ (tiesiogiai verčiant *Katino grąža* arba *Tai, kas sugrąžinta katino*) pastatytas Aoi Hiiragi mangos *Neko no Danshaku, Baron* motyvais. Filmas sukurtas japonų „Studio Ghibli“ studijos. Filmas pristatytas Japonijos kino teatruose 2002 m. liepos 20 d. ir buvo komerciškai sėkmingu. Viso Japonijos kino teatruose filmas surinko 50,5 mln. pajamų skaičiuojant JAV doleriais ir buvo septintu  pagal pajamas metų filmu Japonijoje. Filmą prodiusavo legendinis režisierius Hayao Miyazaki, tačiau paties filmo meninis apipavidalinimas ir animacija ženkliai skiriasi nuo originalių Hayao Miyazaki filmų. 

## Siužetas

Mergaitė Haru yra mokyklos nevykėlė, ji vėluoja į pamokas, moksladraugiai iš jos juokiasi, o jos simpatija vaikinas draugauja su kita mergina. Eidama į mokyklą su drauge Haru išgelbsti katiną nuo patekimo po automobilio ratais. Katinas užkalbina Haru ir padėkoja už išgelbėjimą. Grįžus namo, vakare Haru einant miegoti, jai pasigirsta garsai nakties metu. Išėjusi į namų kiemelį ji pamato kačių procesiją, kuri sustoja ties namo kiemo varteliais. Procesija atlydi Kačių karalystės karalių, kuris asmeniškai padėkoja Haru už katino išgelbėjimą, nes išgelbėtasis buvo jo sūnus princas ir Kačių karalystės sosto įpėdinis. Kartu kačių karalius pažada Haru atsidėkoti.

Kitą rytą Haru atsibunda ir pamano, kad nakties reginys buvo tik sapnas. Namo kiemelyje ji randa augant daug „kačių žolės“ ir į mokyklą paskui žolių kvapą ją atsiveja būrys kačių. Savo mokinės spintelėje ji randa daugybę dovanų dėžučių su supakuotomis pelėmis. Po pamokų Haru apsiima pabudėti klasėje vietoj draugės ir vėliau išeidama iš mokyklos sutinka katiną, kuris yra Kačių karalystės pasiuntinys. Katinas paklausia, kaip Haru patiko dovanos? Į tai Haru atsako, kad ji yra žmogus ir jai nereikalingas kačių maistas: „kačių žolė“ ir pelės. Kačių karalystės pasiuntinys nusimina, jis pažada Haru būtinai atsidėkoti ir pasiūlo jai apsilankyti Kačių karalystėje bei tapti kačių princo žmona. Haru nespėjus paprieštarauti kačių pasiuntinys nusprendžia, kad reikalas jau sutartas ir pasišalina. Tuo tarpu nustebusiai Haru paslaptingas balsas pataria ieškoti kačių kanceliarijos mieste, kur jai padės nebūti nugabentai į Kačių karalystę ...

## Nuorodos

*  nausicaa.net
*  rottentomatoes.com
*  allmovie.com
Skydo mergelė

**Skydo mergelė** (; ; ; , ) – skandinavų mitologijoje ir folklore – moteris, stojusi kovoti vyrų karių gretose. Jos dažnai minimos sagose, kaip *[[Hervarar saga]]* ir veikale *[[Gesta Danorum]]*. Skydo mergelės sutinkamos ir kitų germanų tautų (gotų, kimbrų, markomanų) pasakojimuose. Mitinės būtybės valkirijos galimai buvo išgalvotos pagal skydo mergeles. Skydo mergelių egzistavimas yra stipriai diskutuotinas, bet tokie mokslininkai kaip rašytojas Lars Magnar Enoksen ir profesorė Britt-Mari Näsström teigia, esą yra įrodymų, bylojančių apie jų egzistavimą, tuo tarpu mokslininkė Judith Jesch su tuo nesutinka, reikšdama, jog trūksta neabejotinų faktų.

## Istoriniai paminėjimai
Yra keletas istorinių patvirtinimų, jog vikingų laikais moterys dalyvaudavo kovose, bet Bizantijos istorikas Johanesas Skilica teigia, kad moterys kovėsi mūšyje, kai Sviatoslavas Igorevičius užpuolė bizantijiečius Rumunijoje 971 m. Patyrę triuškinantį pralaimėjimą, variagai buvo apstulbinti išvydę apsiginklavusias moteris šalia kritusių karių.

Pasakojama, kad Vinlande buvusi Leifo Eriksono nėščia įseserė *Freydís Eiríksdóttir* paėmė į rankas kalaviją ir apnuogintomis krūtimis išgąsdino ją užpuolusius Šiaurės Amerikos indėnus. Ši kova smulkiai nupasakojama Grenlandijos sagoje, tačiau tekste *Freydís* nėra aiškiai minima kaip skydo mergelė.

Pasak danų istoriko Sakso Gramatiko, skydo mergelės kovėsi danų pusėje Brovalos mūšyje 750 metais.

: „Vos iškart už *Sle* miestelio, kartu su Hakonu Įpjautaskruosčiu atvyko Tumi Burių darytoja, pavaldūs vadams Hetai (*Hetha, Heid*) ir Visnai (*Wisna*). Šiuos vadus, turėjusius moterų kūnus, gamta apdovanojo vyriškomis dvasiomis. Vebiorg (*Weghbiorg*) taip pat pasižymėjo tokia pačia dvasia, jai talkino Bo (Bui) Bramasonas ir Bratas Jutas, kurie buvo ištroškę karo… Tie patys vyrai regėjo, kaip mergelė Vebiorg kovėsi su priešais ir parklupdė jų vadą Sotą (*Soth*). Tuo metu, kai ji begrasino pakirsianti daugiau vadų, ją pervėrė Torkilo, kilusio iš *Tellemark*, lanko timpos paleista strėlė.“

## Šaltiniai
History

**History** (nuo 1995 iki 2008 m. **The History Channel**) – amerikiečių kabelinė ir palydovinė televizija, priklausanti „A+E Networks“ tinklui, „Hearst Corporation“ ir „Disney–ABC Television Group“ bendrajai įmonei.

Kanalu rodomos dokumentinės programos ir istorinio pobūdžio fikciniai serialai. Televiziją neretai kritikuoja mokslininkai, istorikai ir skeptikai, teigdami, kad transliuotojas rodo pseudodokumentiką, faktais nepagrįstas ir sensacingas programas, tokias kaip „Ancient Aliens“, „UFO Hunters“, „Brad Meltzer’s Decoded“ ir „Nostradamus Effect“. 2013 m. duomenimis, JAV šią televiziją gali matyti apie 98 mln. namų ūkių (86,01 % namų ūkių, įsivedusių televiziją).

Kanalas taip pat rodomas Kanadoje, Europoje, Australijoje, Viduriniuosiuose Rytuose, Afrikoje ir Lotynų Amerikoje. Pirmoji europietiška versija pasirodė 1997 m. Skandinavijoje po „Viasat“ tinklu, dabar tai atskiras kanalas „Viasat History“.

## Išnašos

## Nuorodos
* Oficiali svetainė
Vinland Saga

**Vinland Saga** () – japonų istorinės tematikos manga komiksai, parašyti ir iliustruoti apdovanojimus pelniusio rašytojo Makoto Jukimuros. Manga platina leidykla „Kodansha“. Pradžioje komiksai spausdinti žurnale „Weekly Shōnen Magazine“, bet vėliau perkelti į žurnalą „Monthly Afternoon“.

Pavadinimas *Vinland Saga* kelia asociacijas su Vinlandu, kuris aprašomas Skandinavų sagose. Tačiau mangos „Vinland Saga“ veiksmas vyksta danų valdomoje Anglijoje XI a. pradžioje ir telkiasi apie iš Danijos į Angliją atklydusius vikingus. Pasakojama apie dramatišką istorišką karaliaus Knuto Didžiojo atėjimą į valdžią ir islandų keliautojo Torfino, nužudytojo buvusio kario sūnaus, siekį atkeršyti. Pasakojimo pateikimas ir piešimo stilius apžvalgininkų sulyginamas su Kentaro Miuros klasikinės tamsiosios fentezi kūriniu „Berserk“.

2019 m. televizijoje pasirodė anime ekranizacija, kurią sukūrė studija „Wit Studio“.

## Nuorodos
*
Tokuma Shoten

**Tokuma Shoten** () – Japonijos leidykla. Būstinė įsikūrusi Šibadaimone, Minate, Tokijuje. Buvo viena didžiausių pramogų industrijos leidyklų XX a. paskutinį dešimtmetį. Bendrovė platino muzikos įrašus, kompiuterinius žaidimus, filmus (įskaitant anime), žurnalus, manga ir knygas.

## Istorija
Leidyklą 1954 m. įkūrė Jasujošis Tokuma (徳間 康快). Bendrovei priklausė kino studija „Daiei Motion Pictures“ (įsigyta 1974 m.) ir įrašų studija „Tokuma Japan Communications“ (įsigyta 1972 m.). 2000 m. mirus bendrovės įkūrėjui, šios studijos buvo parduotos.

XX a. 9-ajame dešimtmetyje bendrovė buvo sudariusių sutartį su „Streamline Pictures“, kuriai buvo leista dubliuoti „Studio Ghibli“ filmus anglų kalba, norint juos parodyti „Oneworld“ aljansui priklausančių „Japan Airlines“ skrydžių per Ramųjį vandenyną metu.

1996 m. rugpjūčio mėn. „Disney“ sutarė su „Tokuma Shoten“, jog pastaroji leis „Disney“ platinti „Tokumai“ priklausančios studijos „Studio Ghibli“ animuotus filmus pasauliniu mastu.

## Žurnalai

* 
* *BestGear*
* *Chara Selection*
* 
* *Famimaga 64*
* *Famimaga Weekly*
* *Goods Press*
* *Hyper Hobby*
* 
* *Mega Drive Fan*
* 
* 
* 
* 
* 
* 
* *MSX Fan*
* *PC Engine Fan*
* 
* 
* 
* 
* 

## Filmai
* *[[Nausicaä of the Valley of the Wind]]* (1984)
* *[[Mano kaimynas Totoro|My Neighbor Totoro]]* (1988)
* *[[Only Yesterday]]* (1991)
* *[[Porco Rosso]]* (1992)
* *[[Pom Poko]]* (1994)
* *[[Whisper of the Heart]]* (1995)
* *[[Princesė Mononokė|Princess Mononoke]]* (1997)
* *[[My Neighbors the Yamadas]]* (1999)
* *[[Spirited Away]]* (2001)

## Išnašos
Dubravka

**Dubravka**, žinoma taip pat kaip **Dobrani**, arba **Dombruvka** (, ; tarp 920 ir 931–977 m.) – Čekijos kunigaikščio Boleslovo I duktė, Pšemyslovičių dinastijos atstovė, Lenkijos kunigaikštienė.
## Šeima
Pirmasis jos vyras buvo Gunteris, nuo kurio ji turėjo du sūnus: Ekechardą I ir Gunceliną.

965 metais ištekėjo už pirmojo Lenkijos kunigaikščio Meškos I, kuris jos paveiktas priėmė krikščionybę 966 metais, kartu su daugeliu žymių asmenų. Krikštijimą vykdė Čekijos vyskupas Boguvidas (*Bohuwid*). Mirė 977 metais.

Dubravka su savo vyru Meška I turėjo 2 vaikus: Boleslovą I Narsųjį ir dukterį Sviatoslavą – Švedijos karaliaus Eriko VI žmoną, kuri po jo mirties tapo Danijos karaliaus Sveno I žmona.

## Bibliografija
* Титмар Мерзебургский. Хроника. В 8 кн. / Пер. с лат. И. В. Дьяконова. М.: „SPSL“-„Русская панорама“, 2005.
* Козьма Пражский. Чешская хроника. М., 1962.

## Nuorodos
Nugara

**Nugara** () – žmogaus ar kito gyvūno liemens dalis, besitęsianti nuo kaklo iki juosmens. Nugarą sudaro stuburas (stuburo gūbrys išryškėja per nugaros vidurį) bei šonkaulių užpakalinė pusė. Žmogaus nugaroje yra sudėtinga raumenų sistema, padedanti išlaikyti kūną vertikalų ir judinti galūnes.

Bestuburių gyvūnų nugara vadinama viršutinė, pilveliui priešinga kūno pusė, neretai pasižyminti kitokiu spalviniu audiniu.
If You're Reading This It's Too Late

**If You’re Reading This It’s Too Late** – ketvirtasis kanadiečių reperio Drake dainų rinkinys („*mixtape*“), išleistas 2015 m. vasario 13 d. Dažniausiai tokio tipo įrašų rinkiniai būna išleidžiami nemokamai, tačiau šis buvo mokamas. Dėl šios priežasties, rinkinys neoficialiai laikomas kaip ketvirtasis atlikėjo studijinis albumas. Nepaisant to, Drake albumą laiko įrašų rinkiniu.

Albumas buvo išleistas netikėtai ir be jokio ankstesnio reklamavimo. Tai nesutrukdė, kad per pirmą savaitę vien Jungtinėse Valstijose būtų parduota 535 tūkstančiai albumo kopijų. Jis susilaukė labai teigiamų kritikų įvertinimų ir debiutavo pirmojoje „Billboard 200“ reitingo vietoje.

2016 m. „Grammy“ apdovanojimuose „If You’re Reading This It’s Too Late“ buvo nominuotas geriausio repo albumo nominacijoje, o singlas „Energy“ – geriausios repo dainos. 2020 m. žurnalas „Rolling Stone“ įrašui skyrė 367–ąją vietą savo visų laikų geriausių albumų sąraše.

## Dainų sąrašas

## Išnašos
MTZ-2

**MTZ-2** () – bendros paskirties traktorius, nuo 1954 iki 1958 m. gamintas „MTZ“. Tai buvo vienas iš pirmų traktorių modelių TSRS su pneumatinėmis padangomis. Variklio galia 27 kW (37 AG), svoris 3250 kg, didžiausias greitis 13 km/h. Pavarų skaičius 5 (+1), degalų sąnaudos 299,2 g/kWh. Per naudojimo laikotarpį buvo atskleista daug traktoriaus trūkumų, todėl jis buvo pakeistas „MTZ-5“.

## Istorija
1953 m. spalio 14 d. buvo pagaminti paskutiniai „MTZ-1“ traktoriai ir pradėta „MTZ-2“ gamyba.

## Privalumai ir trūkumai
Pagrindiniai „MTZ-2“ privalumai – pilnai atskiras pavarų dėžės korpusas, galinės ašies ariančiosios dalys, diferencialo blokavimas, pavaros (+1 priekinę pavarą, atbulinę pavarą), „PTO“ siurblį ir hidraulinį paskirstytuvą ir pan. Tarp pagrindinių traktoriaus trūkumų buvo mažas greitis, didelės kuro sąnaudos ir didelis svoris.
I Forget Where We Were

**I Forget Where We Were** – antrasis studijinis britų muzikanto Ben Howard albumas, išleistas 2014 m. spalio 20 d. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumo reitingo vietoje.

## Dainų sąrašas

## Išnašos
Ella Henderson

**Gabriella Michelle „Ella“ Henderson** (g. 1996 m. sausio 12 d.) – britų dainininkė ir dainų autorė. Ji išgarsėjo 2012 m., kai pateko į konkurso „The X Factor“ finalinį dvyliktuką ir konkurse užėmė šeštąją vietą. Neilgai trukus atlikėja pasirašė kontraktą su „Syco“ įrašų kompanija.

Henderson dar labiau išgarsėjo, kai 2014 m. išleido singlą „Ghost“, parašytą kartu su grupės „OneRepublic“ lyderiu Ryan Tedder. Daina pasiekė pirmąją vietą „UK Singles Chart“ reitinge ir jo top penketuke išbuvo dar aštuonias savaites. Atlikėjos debiutinis albumas „Chapter One“ buvo išleistas 2014 m. spalį ir pasiekė pirmąją vietą Jungtinėje Karalystėje..

Antrasis atlikėjos albumas „Everything I Didn't Say“ buvo išleistas 2022 m. kovą.

## Diskografija
* *[[Chapter One]]* (2014)
* *Everything I Didn't Say* (2022)

## Išnašos

## Nuorodos
*
Drake (reperis)

**Obris Dreikas Greiamas** (*Aubrey Drake Graham*, g. 1986 m. spalio 24 d.), geriau žinomas kaip tiesiog **Drake** – kanadiečių reperis, dainų autorius ir aktorius. Gimė ir augo Toronte, Ontarijos provincijoje, Kanadoje. Pirmiausia išgarsėjo kaip aktorius, seriale „Degrasis: Nauja Karta“ („*Degrassi: The Next Generation*“) suvaidinęs Jimmy Brooks. Vėliau išgarsėjo kaip reperis, išleidęs kelis dainų rinkinius. 2009 m. jį pastebėjo hiphopo atlikėjas Lil Wayne ir Drake pasirašė kontraktą su Wayne įrašų kompanija „Young Money“.

2025 m. duomenimis, atlikėjas yra išleidęs aštuonis studijinius albumus bei keletą dainų rinkinių. Naujausiasis Drake solinis albumas, „For All the Dogs“, debiutavo pirmoje vietoje daugelyje albumų reitingų.

## Diskografija
**Studijiniai albumai**
* *[[Thank Me Later]]* (2010)
* *[[Take Care]]* (2011)
* *[[Nothing Was the Same]]* (2013)
* *[[Views]]* (2016)
* *[[Scorpion (Drake albumas)|Scorpion]]* (2018)
* *[[Certified Lover Boy]]* (2021)
* *[[Honestly, Nevermind]]* (2022)
* *[[For All the Dogs]]* (2023)

**Bendri albumai**
* *[[Her Loss]]*  (2022)
* *[[Some Sexy Songs 4 U]]*  (2025)

**Dainų rinkiniai**
* *Room for Improvement* (2006)
* *Comeback Season* (2007)
* *So Far Gone* (2009)
* *[[If You're Reading This It's Too Late]]* (2015)
* *[[What a Time to Be Alive]]* (2015) 
* *[[More Life]]* (2017)
* *[[Dark Lane Demo Tapes]]* (2020)

## Išnašos

## Nuorodos
* 
*
This Is All Yours

**This Is All Yours** – antrasis studijinis britų indie roko grupės „alt-J“ albumas, išleistas 2014 m. rugsėjo 22 d. Tai – pirmasis grupės albumas, išleistas po to, kai grupę paliko bosistas Gwil Sainsbury. Grupė teigia, jog didžioji albumo dalis buvo parašyta koncertinių turų metu. Taip pat, dainose pasikartoja Naros miesto Japonijoje motyvas. Dainoje „Hunger of the Pine“ skamba dainininkės Miley Cyrus vokalas.

Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje.

2015 m. albumas buvo nominuotas „Grammy“ apdovanojimuose, geriausio alternatyvios muzikos albumo nominacijoje, tačiau nelaimėjo.

## Dainų sąrašas

## Išnašos
Céline Carzo

**Céline Carzo** (g. 1972 m. Nicoje) – prancūzų dainininkė, 1990 m. atstovavusi Liuksemburgui 1990 m. „Eurovizijos“ dainų konkurse. Ten ji atliko dainą „Quand je te rêve“ (). Surinkusi 38 taškus, dainininkė, kuriai tuo metu buvo vos 17 metų, užėmė 13 vietą, aplenkusi devynis konkurentus. Atlikėja taip pat įrašė anglišką dainos versiją, pavadinimu *Looking for love*.

## Diskografija
* *Quand je te rêve* (1990, singlas)

## Šaltiniai

## Nuorodos
* Daina ''Quand je te rêve''

|-
Pajūrinis liūnmeldis

**Pajūrinis liūnmeldis** (*Bolboschoenus maritimus*) – viksvuolinių (*Cyperaceae*) šeimos žolinis vandens augalas. Paplitęs daugiausia vidutinių platumų ir tropinėje Eurazijoje, Šiaurės Amerikoje, vietomis Afrikoje, Okeanijoje.

Stiebas 10–115 cm aukščio, laibas, status arba lenktas. Šakniastiebis 5–20 mm skersmens, turi palaipas. Rudenį palaipų galuose susidaro 1–2 cm skersmens gumbeliai, iš kurių pavasarį išauga nauji augalai. Lapai 2–7,5(9,5) mm pločio, paprastieji, kardiški, be liežuvėlio. Žiedyną (skėtį), susidariusį ant ilgo žiedkočio, sudaro 1–10 žiedų. Vaisius plokščias, 3 mm skersmens.

Auga upių, ežerų pakrantėse, šlapynėse, senvagėse, dažnai druskinguose ir pusiau druskinguose vandenyse. Lietuvoje pajūrinis liūnmeldis labai retas, įtrauktas į Raudonąją knygą.


Cyperaceae spp Sturm12.jpg|Požymiai
Bolboschoenus maritimus (5187366953).jpg|Žiedynas
Bolboschoenus maritimus.jpg|Augavietė (JAV, Kalifornija)


## Šaltiniai
Šienapjūtė

**Šienapjūtė** – žemės ūkio darbai, susiję su šieno gamyba. Šienapjūtę sudaro šienavimas, šieno džiovinimas ir šieno suvežimas.

Lietuvoje šienauti pradėta neolite, kuomet pradėta laikyti naminius gyvulius. Pradžioje žolė pjauta titnaginiais, žalvariniais pjautuvais, o V–I a. pr. m. e. pradėti naudoti geležiniai pjautuvai, o nuo I–IV a. – geležiniai dalgiai.

Iki kaimams susikirstant vienkiemiais, aplink kaimus būdavo bendros pievos, kurios valdytos, ganytos, šienautos drauge. Prieš šienapjūtę vykdavo kaimo sueiga, kur būdavo aptariami būsimi darbai. Vyrai pjaudavo šieną, moterys vartė pradalges, grėbė išdžiuvusį šieną ir krovė kupetom. Praktikuojant trilaukę žemdirbystę, pievas, esančias tarp dirvų, valstiečiai šienaudavo skyrium. Nuo XX a. pr. šienas pradėtas dažniau džiovinti nebe laukuose, o žaiginiuose. Išdžiovintas šienas būdavo vežamas į klojimus, daržines, tik tolimose pievose paliekamas vietoje, sukrautas į daržinėles ar kūgius.

Šienapjūtę lydėdavo maginės apeigos. Jos metu prašyta saulėtų orų, kad šieno nesulytų, o sugrėbus šieną, burtas būdavo atšaukiamas, kad pievos gerai atželtų. Po šienapjūtės švęstos pabaigtuvės.

XX a. prasidėjus mechanizacijai, kolektyvizacijai išnyko šienapjūtės papročiai. Žolė pradėta šienauti šienapjovėmis, vietoj džiovinto šieno dažnai pradėtas gaminti šienainis (apvytinta ir užraugta žolė) arba silosas (žolė, paveikta konservantais). Dabartiniam gyvulių šėrimui gaminami šieno miltai, kapojai.


Bucharest Village Museum 01.jpg|Šieno kūgiai, Rumunija
Skiveslåmaskin.jpg|Šiuolaikinė šienapjūtė, šieno pjovimas, Norvegija
Fendt Farmer mit Schwaden.jpg|Šiuolaikinė šienapjūtė, šieno grėbimas, Vokietija
Hatz tl13 03.jpg|Šiuolaikinė šienapjūtė, šieno krovimas, Vokietija
Туманный летний вечер.JPG|Šieno baragas, Ukraina


## Šaltiniai
MTZ-5

**MTZ-5** () – bendros paskirties traktorius, nuo 1957 iki 1962 m. gamintas „MTZ“ ir nuo 1958 iki 1972 m. „Pietų mašinų gamykloje“. Iš viso buvo pagaminta 644 000 vienetų.

## Panaudojimas
Traktorius skirtas transportui, augalų kaupimo, arimo lengvose ir vidutinio lengvumo dirvose, sėjimo darbuose. Traktoriaus važiuoklė taip pat buvo naudojama ekskavatoriuje.

## Techninis aprašymas
Variklio galia 40 AG (29 kW), pavarų skaičius 5 (+1), bendras svoris 3,19 t. Jis mechaniškai niekuo nesiskiria nuo „JUMZ-6“.

## Modifikacijos
Bazinis „MTZ-5“ modelis buvo gamintas apie metus, tada modernizuotas. Modifikacijos:
* „MTZ-5K“ turėjo hidraulo sistemą.
* „MTZ-5L“ variklis paleidžiamas paleidimo varikliu.
* „MTZ-5M“ variklis paleidžiamas starteriu.
* „MTZ-5S“ turėjo uždarą kabiną.

Iš pradžių traktoriai, gaminti „Pietų mašinų gamykloje“, vadinti „MTZ-5“, bet paskui buvo pavadinti „JUMZ-6“.


 Vaizdas:Bundesarchiv Bild 183-A0920-0010-001, Hainichen, Kartoffelkrauternte.jpg|„MTZ-5“ su kabina
 Vaizdas:Belarus MTS 50 front.JPG|Ekskavatorius „MTZ-5“
Alt-J

**alt-J** (dar žinoma kaip ∆) – britų indie roko grupė iš Lidso. Pirminė grupės sudėtis buvo Gwil Sainsbury (gitara ir bosinė gitara), Joe Newman (gitara ir vokalas), Gus Unger-Hamilton (klavišiniai ir vokalas) bei Thom Green (būgnai).

2012 m. gegužę grupė išleido savo debiutinį albumą „An Awesome Wave“ ir už jį laimėjo „Mercury Prize“, kuris teikiamas geriausiam tų metų britiškam albumui. 2014 m. grupę paliko Gwil Sainsbury. Tais pačiais metais buvo išleistas antrasis albumas „This Is All Yours“, kuris pasiekė pirmąją vietą Jungtinėje Karalystėje. Vietoj Sainsbury prie grupės prisidėjo Cameron Knight, grojantis gitara bei bosine gitara.

2018 m. vasario 6 d. grupė koncertavo Lietuvoje, Vilniaus „Compensa“ koncertų salėje.

2023 m. duomenimis, grupė yra išleidusi keturis studijinius albumus, iš kurių naujausiasis, „The Dream“, išleistas 2022 m. vasarį.

## Grupės nariai
* Joe Newman – gitara, bosinė gitara, vokalas (2007-dabar)
* Thom Green – būgnai (2007-dabar)
* Gus Unger-Hamilton – klavišiniai, bosinė gitara, vokalas (2007-dabar)

;Buvę nariai
* Gwil Sainsbury – gitara, bosinė gitara (2007–2014)
* Cameron Knight – gitara, bosinė gitara (2014-2016)

## Diskografija
* *An Awesome Wave* (2012)
* *[[This Is All Yours]]* (2014)
* *Relaxer* (2017)
* *The Dream* (2022)

## Išnašos

## Nuorodos

*
Stojų–Samanyno pelkė

**Stojų–Samanyno pelkė** – pelkė pietų Lietuvoje (Varėnos rajone) ir Gudijoje, 1,5 km į pietus nuo Dubičių, netoli Stojų, Dainavos girioje. Plotas – 5,15 km². Didžiąją dalį Stojų–Samanyno pelkės sudaro ežerinis žemapelkinis raistas, kuriame telkšo Stojų ir Samanyno ežerai (jų bendras plotas 1,13 km²). Šiaurės rytinę dalį sudaro raistinė aukštapelkė (1,9 km²). Pelke teka Ūlos aukštupys Pelesa.

Durpių klodo vidutinis storis 1,6 m (didžiausias – 3,7 m). Durpių ištekliai 6,3 mln. m³. Durpės daugiausia medieninės–viksvinės, nendrinės, jų peleningumas 6,3 %, vidutinis drėgnumas 86 %. Pelkės dugną dengia smėlis, o tarp jo ir durpių slūgso sapropelio sluoksnis (iki 4,5 m).

## Šaltiniai
Pievinė poavižė

**Pievinė poavižė** (*Helictotrichon pratense*) – daugiametė žolių rūšis, paplitusi Europoje, Šiaurės Afrikoje ir Azijoje. Stiebai auga iki 30–85 cm ilgio. Žydi birželio ir liepos mėn. Lenkijoje auga Mažosios Lenkijos aukštumoje ir žemutinėje Visloje. Žinomos kelios radvietės Šiaurės ir Vakarų Lietuvoje. Rūšies populiacija gali sunykti dėl neracionalios ūkinės veiklos augavietėse.

Stiebas iki 1 m aukščio. Lapai sulenkti per pusę, 2–4 mm pločio. Žiedai šviesiai žalios, gelsvos arba šviesiai violetinės spalvos. Varputės apie 2 cm ilgio ir turi po 3–5 žiedus.

## Šaltiniai
Chapter One

**Chapter One** – debiutinis studijinis britų dainininkės ir dainų autorės Ella Henderson albumas, išleistas 2014 m. spalio 10 d. Pirmasis albumo singlas „Ghost“ pasiekė pirmąją vietą Jungtinės Karalystės ir Airijos singlų topuose, taip pat pateko į dešimtuką dar daugybėje pasaulio šalių. Pats albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje. 2015 m. sausį albumas tapo platininiu, kadangi buvo parduota virš 300 tūkstančių kopijų.

## Dainų sąrašas

## Išnašos
Starteris

**Starteris** – elektros variklis, skirtas užvesti vidaus degimo variklį.

## Istorija
Prieš starterių išradimą buvo įvairių būdų užvesti variklį: parako cilindrais, rankena, prijungta prie alkūninio veleno, virvėmis, vyniojamomis apie skriemulį prijungtą prie alkūninio veleno galo, bei paleidimo varikliais.

Pirmasis elektrinis starteris buvo sukurtas elektros inžinierius H. J. Dowsing. Jis starterį įmontavo į automobilį „Arnold“, perdirbtą „Benz Velo“ modelį, sukonstruotą 1896 m. Rytų Pekhame, Anglijoje.

## Šaltiniai
Krūmedis

**Krūmedis** – sumedėjęs augalas, kuris augdamas skirtingų geografinių vietovių skirtinguose gamtiniuose biotopuose su skirtingomis klimatinėmis, dirvožemio ir kitomis aplinkos sąlygomis, tos pačios rūšies ar porūšio augalas gali išaugti tiek krūmu, tiek neaukštu medžiu.

## Lietuvos krūmedžių apibūdinimas
**Aukštis**; Lietuvos krūmedžai išauga iki 0,9–22 metrų aukščio.
**[[Laja]]**; Magnolijūnams priklausančių Lietuvos krūmedžių laja suapvalėjusi arba išaugusių krūmo forma – skėčio formos išsišakojusi palei žemę, išskyrus paprastųjų kadagių lają, kuri kolonos ir kūginės formos.
**[[Kamienas]]**; Krūmedžiai turi vieną arba arba daug kamienų, dažnai išaugusių iš žemai nuo žemės esančio pagrindinio kamieno dalies arba negiliai po žeme esančio šaknies pagrindo. 
**[[Lapas|Lapai]] ir [[Spyglys|spygliai]]**; Magnolijūnų skyriaus krūmedžiai lapuočiai. Pušūnams priklausantis paprastasis kadagys spygliuotis.

## Amžius
Lietuvos magnolijūnams priklausantys krūmedžiai trumpaamžiai, dauguma gyvena iki 50–100 metų. Pušūnams priklausantis paprastasis kadagys ilgaamžis, prie gerų augimo sąlygų gyvena iki 600–800 metų.

## Rūšys
Lietuvoje savaime auga **20** krūmedžių rūšių. Iš jų tik viena pušūnų (*Pinophyta*) skyriaus rūšis – paprastasis kadagys (*Juniperus communis*), kitos 19 rūšių priklauso magnolijūnų (*Magnoliophyta*) skyriui. Čia pilnas Lietuvos krūmedžių rūšių sąrašas.

## Krūmedžio terminas

***„Krūmedžio“*** naujadaras lietuvių kalboje atsirado nuo 2012 metų rugsėjo mėn. 15 d., kada lietuviškoje Vikipedijoje sudarant *[[Sąrašas:Lietuvos vietinės medžių ir krūmų rūšys|Lietuvos vietinių medžių ir krūmų rūšių sąrašą]]*, sumedėjusiems tos pačios rūšies augalams išaugantiems krūmo arba medžio forma, lietuvių kalboje trūko vienu žodžiu nusakančio pavadinimo. 2015 m. vasario mėn. duomenimis, šis naujadaras neįrašytas į valstybinės lietuvių kalbos komisijos (VLKK) oficialiai patvirtintų lietuviškų terminų banką, bet yra teiktinas vartojimui.

## Šaltiniai

## Nuorodos
* theplantlist.org  / The Plant List is a working list of all known plant species. It aims to be comprehensive for species of Vascular plant (flowering plants, conifers, ferns and their allies) and of Bryophytes (mosses and liverworts), *[[Anglų kalba|Anglų k.]]*
* botanika.lt / Gamtos tyrimų centras Botanikos institutas , Miškų buveinės 
* botanikos-sodas.vu.lt / Vilniaus universiteto botanikos sodas ir lietuviški augalų pavadinimų (įskaitant medžių) sąrašai
* dendrologai.lt / Lietuvos dendrologų draugija
* arboristai.lt / Lietuvos arboristikos centras
* dendro.lt / Natūralioji Lietuvos dendroflora
Kadokawa Shoten

**Kadokawa Shoten** () – Japonijos leidykla, priklausanti „Kadokawa“ korporacijai. Būstinė įsikūrusi Čijodoje, Tokijuje. Leidykla daugiausia leidžia manga, ranobe ir žurnalus, kaip antai „Newtype“, taip pat videožaidimus, filmus.

## Istorija

„Kadokawa Shoten“ 1945 m. lapkričio 10 d. įkūrė Genijošis Kadokava. Pirmasis leidinys „Kadokawa Bunko“ išleistas 1949 m. „Kadokawa“ 1954 m. balandžio 2 d. tapo akcine bendrove. Po Genijošio Kadokavos mirties, Harukis Kadokava 1975 m. tapo bendrovės prezidentu. 2003 m. balandžio 1 d. „Kadokawa“ tapo holdingo bendrove, leidybos verslas buvo perleistas „Kadokawa Shoten“.

## Žurnalai

## Manga
Pievinė gencijonėlė

**Pievinė gencijonėlė** (*Gentianella amarella*) – gencijoninių (*Gentianaceae*) šeimos žolinių augalų rūšis. Paplitusi Europoje, Azijoje ir Šiaurės Amerikoje. Lietuvoje rasta rytiniuose ir vakariniuose rajonuose, jos augavietė aptikta Platakiuose, žvyrduobės pakraštyje, bei Šušvės slėnyje ties Vailainių kaimu. Žydi nuo liepos iki rugsėjo mėn. Auga žolėje, dirvožemyje, kuriame gausu kalkių.

Stiebas iki 60 cm aukščio.

Pirmieji lapai sudaro mažus karoliukus stiebo pagrinde.

Žiedai violetinės spalvos, varpelio formos, apie 12–22 mm ilgio.

## Galerija

File:Gentiana amarella L ag1.jpg
File:Nsr-slika-402.png
File:Gentianella amarella.jpg
File:Gentianella amarella heterosepala.jpg


## Šaltiniai
Žalsvoji naktižiedė

**Žalsvoji naktižiedė** (*Silene chlorantha*) – gvazdikinių (*Caryophyllaceae*) šeimos augalų rūšis, viena iš dviejų naktižiedžių genties (be lietuvinės naktižiedės), įrašyta į Lietuvos raudonąją knygą nuo 1962 m. 

Paplitusi Rytų ir Vidurio Europoje, Kaukaze, Sibire, Centrinėje Azijoje. Lietuvoje sutinkama pietiniuose ir pietryčių rajonuose: Alytaus, Ignalinos, Lazdijų, Prienų, Šalčininkų,  Varėnos, Vilniaus. 

## Biologija

Augalas daugiametis, 30–80 cm aukščio stiebu. Žiedyną laiko vienas ar keli stiebai. Žydi birželio–rugsėjo mėnsiais. Auga pavieniui arba grupelėmis po kelis ar keliolika individų. Mėgsta atviras saulėtas vietas pušynuose, miškų aikštelėse, viržynuose, šlaituose. Ši rūšis yra pastovesnė, nei lietuvinė naktižiedė (mažiau eksplerentinė). Gerai auga ir dera kaip kultūrinis augalas.

## Šaltiniai

## Nuorodos

* Žalsvoji naktižiedė
John Lekschas

**Džonas Lekšas** (1925 m. spalio 10 d. Klaipėdoje – 1999 m. liepos 8 d. Berlyne) – teisininkas, rašytojas.

## Biografija

Gimė 1925 m. spalio 10 d. Klaipėdoje, jūrininko šeimoje. Baigė mokyklą Karaliaučiuje, 1943–1945 m. trumpai tarnavo Vermachte, buvo patekęs į amerikiečių nelaisvę. 1945–1947 m. mokėsi statybininko amato Hamburge ir Valdhaime. 1947 m. tapo Rytų Vokietijos socialistų partijos nariu. 1947–1951 m. studijavo teisę Berlyno Humboldtų universitete ir Halės universitete. 1951–1961 m. Halės universitete dirbo dėstytoju. 1955–1957 m. dirbo teisėju Halėje, vėliau aukščiausiame VDR teisme Berlyne. 1961–1990 m. dėstė kriminologiją Berlyno universitete. 1962–1964 m. buvo teisės fakulteto dekanas, 1975–1979 m. socialinių mokslų fakulteto dekanas. 1973–1978 m. buvo VDR–Egipto draugiškų ryšių palaikymo pirmininkas, 1978–1981 m. VDR-Kanados. Mirė 1999 m. liepos 8 d. Berlyne.

## Darbai
* *Die Kausalität bei der verbrecherischen Handlung*. Deutscher Zentralverlag, 1952
* *Die Schuld als subjektive Seite der verbrecherischen Handlung*. Deutscher Zentralverlag, 1955
* *Über die Strafwürdigkeit von Fahrlässigkeits-Verbrechen*. Deutscher Zentralverlag, 1958
* *Zur Neuregelung der Schuld im Allgemeinen Teil eines zukünftigen sozialistischen Strafgesetzbuches der Deutschen Demokratischen Republik*. Deutscher Zentralverlag, 1959
* *Verantwortung und Schuld im neuen Strafgesetzbuch*. Staatsverlag der Deutschen Demokratischen Republik, 1964
* *Jugendkriminalität und ihre Bekämpfung in der sozialistischen Gesellschaft*. Berlin, Staatsverlag 1965. Hrsg. v. Institut f. Strafrecht der Humboldt-Universität Berlin.
* *Kriminologie*. Staatsverlag der Deutschen Demokratischen Republik, 1983
* *Zur Vorbeugung der Kriminalität Minderjähriger – Forschungsprobleme*. (Sitzungsberichte der Akademie der Wissenschaften der DDR, Gesellschaftswissenschaften Jg. 1984, Nr. 1/G). Akademie-Verlag Berlin.
* *Strafrecht der DDR: Lehrbuch*. [Leiter des Autorenkollektivs, John Lekschas; Gesamtredaktion, John Lekschas, Erich Buchholz] Staatsverlag der Deutschen Demokratischen Republik, 1988
* * Probleme künftiger Strafpolitik in der DDR*. (Sitzungsberichte der Akademie der Wissenschaften der DDR, Gesellschaftswissenschaften, Jg. 1989, Nr. 11/G). Akademie-Verlag Berlin.

## Nuorodos

* Biografija (vok.) 
* Susijusi literatūra (vok.)

## Literatūra

* Gabriele Baumgartner, Dieter Hebig (Hrsg.): Biographisches Handbuch der SBZ/DDR. 1945–1990. Band 1. K. G. Saur, München 1996, ISBN 3-598-11176-2, S. 471.
* Herausgegeben von Jochen Černý: Wer war wer – DDR. Ein biographisches Lexikon. Ch. Links Verlag, 2. durchgesehene Auflage, Berlin 1992, ISBN 3-86153-042-2, S. 274.
Garis Grodbergas

**Garis Grodbergas** (1929 m. sausio 3 d. Klaipėdoje – 2016 m. lapkričio 10 d., Maskva) – vargonininkas, kompozitorius.

## Biografija

Gimė 1929 m. sausio 3 d. Klaipėdoje, siuvėjo šeimoje. Nuo 1939 m. gyveno Kaune, iš kur 1941 m. prasidėjus karui evakuavosi į Namanganą. 1955 m. baigė fortepijono ir vargonų klasę Maskvos konservatorijoje. Tais pačiais metais pradėjo groti Maskvos filharmonijoje, grojo su Mstislavu Rostropovičiumi. Pagal vargonininko atliktą dispoziciją austrų firma "Rieger" gamino vargonus, kuriuos sudaro 2 528 vamzdžiai, 37 registrai, 3 manualai ir trys pedalai. Įkūrė Johann Sebastian Bach festivalį Tverėje, Bacho draugijos Leipcige narys. 

## Nuorodos

* G. Grodbergas sveikina pranciškonų svajones
* Harry Grodbergas: "Klaipėdai dovanosiu koncertus"
* Interviu I (rus.) 
* Interviu II (rus.)
Henrikas Gudavičius

**Henrikas Gudavičius** (g. 1943 m. balandžio 10 d.) – Lietuvos gamtininkas, kraštotyrinkas, rašytojas, žurnalistas. Dzūkijos nacionalinio parko darbuotojas.

Gimė Žemaitijoje, Kelmės rajone, Kalniškių kaime, lankė Varputėnų pagrindinę mokyklą, 1960 m. baigė Šaukėnų vidurinę mokyklą. Mokėsi Žemės ūkio akademijoje Kaune, 1965 m. įgijo agronomo specialybę. Dėstė filosofiją ir vokiečių kalbą LŽŪA, dirbo miškininku ar su geologais Šešuoliuose, Baškirijoje, Kalnų Altajuje, Biržų girioje, kolūkio brigadininku. Jo pastebėjimus pradėjo spausdinti žurnalas „Nemunas“. Vėliau 10 metų Henrikas Gudavičius dirbo „Komjaunimo tiesoje“, kur buvo atsakingas už gamtosaugos skiltį, „Valstiečių laikraščio“ redakcijoje, „Moksleivyje“.

1990 m. persikėlė į Dzūkiją, prie Liškiavos, ir tapo Dzūkijos nacionalinio parko darbuotoju. Rinko duomenis apie krašto gamtą, užrašinėjo vietos gyventojų pasakojimus, kūrybą. 1991 metais gamtininko iniciatyva pradėjo eiti Dzūkijos nacionalinio parko laikraštis „Šalcinis“, ilgą laiką buvęs vieninteliu to krašto periodiniu leidiniu, propagavusiu ir fiksavusiu Dzūkijos gamtos ir etnokultūros vertybes. Vėliau jo dėka pradėta leisti ir knygų serija apie etnografinius Dzūkijos parko kaimus – Musteiką, Mardasavą, Rudnią, Liškiavą ir kt. Dabar bendradarbiauja su Alytaus krašto laikraščiu „Dainava“, gamtosaugos žurnalu „Žaliasis pasaulis“, nuo 2008 m. rašo tinklalapiui bernardinai.lt. 2013 metais Lietuvos rašytojų sąjungos leidykla išleido H. Gudavičiaus novelių, esė bei dienoraščių knygą „Gamtmeldžio sodas“. Nuo 2008-ųjų gamtininko dienoraščio mintys skelbiamos Bernardinai.lt, o 2014 m. šie tekstai sugulė į knygą „Laiškai iš kaimo“, kurioje autorius dalijasi gamtos paslaptimis, savita pasaulėžiūra, globaliojo pasaulio problemomis, matomomis iš Dzūkijos nacionalinio parko erdvės, ir ilgamečių gamtmeldžio patirčių.

H. Gudavičius Liškiavoje įrengė botanikos sodą. Jis renka savo išaugintų nykstančių ir į Raudonąją knygą įtrauktų augalų sėklas. Sukaupta per 500 augalų rūšių. Henrikas Gudavičius už nuopelnus Varėnos krašto kultūrai 1996 m. buvo apdovanotas „Sidabrinės bitės“ ženklu, o 1998 m. Aplinkos ministerija H. Gudavičiui skyrė Česlovo Kudabos premiją. 2018 m. kartu su Algimantu Černiausku apdovanotas Jono Basanavičiaus premija. Nuo 2019 m. – Lietuvos rašytojų sąjungos narys.

## Bibliografija
* *Raistelio šviesa* (1985 m.)
* *Žemdirbio laukas* (1988 m.)
* *Lietuvos draustiniai* (1989 m., su autorių kolektyvu)
* *Musteika* (1997 m.)
* *Margionys* (1998 m.)
* *Mardasavas* (1999 m.)
* *Merkinės istorijos bruožai* (2004 m., su autorių kolektyvu)
* *Kur šaltiniai alma* (2005 m., su autorių kolektyvu)
* *Gamtmeldžio sodas* (2013 m.)
* *Laiškai iš kaimo* (2014 m.)
* *Klaidžioja kažkas prie Krūčiaus: laiškai iš kaimo* (2018 m.)
* *Tylos ir senovės ieškojimai* (2022 m.)

## Šaltiniai
Lisa del Bo

**Lisa del Bo** (tikrasis vardas * Reinhilde Goossens*; g. 1961 m. liepos 9 d. Bilzene, Belgija) – Belgijos dainininkė, populiari ne tik savo gimtojoje šalyje, bet ir Nyderlanduose bei Vokietijoje.

Savo karjerą pradėjo 1990 metais dalyvaudama televizijos projekte „Soundmixshow“, kuriame su grupės „Vaya Con Dios“ daina „What’s a Woman?“ tapo nugalėtoja.

1992-aisiais sceniniu vardu Lisa del Bo išleido debiutinį singlą „Liefde“.

1993 m. atlikėja su kūriniu „Vlinder“ Belgijos „Eurovizijos“ atrankoje užėmė trečią vietą. Su kita daina „Liefde is een kaartspel“ 1996 metais išrinkta atstovauti Belgijai 1996 m. „Eurovizijos“ dainų konkurse ir užėmė 16 vietą. Singlas užėmė 2 vietą Flandrijos muzikos įrašų tope, tapęs sėkmingiausiu singlu jos karjeroje.

1998-aisiais kartu su Bart Kaëll įrašė dainą „Eenzaam zonder jou“.

## Diskografija
* *Lisa del Bo* (1996)
* *Best of the Sixties* (1999)
* *Best of the Fifties* (2000)
* *Best of the Forties* (2001)
* *Wo sind die Zeiten – Das Beste der 40er* (2002)
* *De mooiste duetten & méér* (su Willy Sommers ir Luc Steeno; 2003)
* *Dansen, plezier voor twee* (2008)
* *My Special Prayer* (2010)
* *Best of Lisa del Bo* (2012)

## Nuorodos
* Oficialus tinklalapis – lisadelbo.be (olandų k.)

|-
Gian Galeazzo Sforza

**Džanas Galeacas Sforca** (, 1469 m. birželio 20 d. – 1494 m. spalio 21 d. Pavija) – Milano hercogas nuo 1476 iki 1494 m.

## Biografija

Galeaco Marijos Sforcos ir Bonos Savojietės vyresnysis sūnus. Po tėvo užmušimo, septynerių metų amžiuje paveldėjo Milano hercogo titulą. 1477 m. sausio 3 d. jo motina, Bona Savojietė, buvo paskelbta regente, hercogystę ji valdė su jo užmušto vyro sekretoriumi Francesko Simonetu.

Netrukus Džano Galeaco dėdė Lodovikas pradėjo kaupti tikrą valdžią. Hercogo titulą nešiojo berniukas, o valdė Lodovikas. Siekiant įtvirtinti aljansą tarp Milano hercogystės ir Neapolio karalystės, jis apvesdino giminaitį su Izabele Aragoniete (1470–1524), Neapolio karaliaus Alfonso II dukterimi. Vestuvės įvyko 1489 m. vasario 2 d., sutuoktiniai turėjo tris vaikus:
* Ipolita (1490–1501);
* Frančeskas (1491–1512);
* Bona (1495–1557), gimė trys mėnesiai po tėvo mirties. Ištekėjo už Lenkijos karaliaus Zigmanto Senojo.

Džanas Galeacas Sforca mirė būdamas 25 metų.

## Nuorodos
* Gian Galeazzo Sforza genealogija
No Sound Without Silence

**No Sound Without Silence** – ketvirtasis studijinis airių poproko grupės „The Script“ albumas, išleistas 2014 m. rugsėjo 12 d. Didžioji albumo dalis buvo įrašyta „#3“ albumo pasaulinio turo metu grupės autobuse. Albumas susilaukė nevienodų kritikų įvertinimų, tačiau tai nesutrukdė jam debiutuoti pirmojoje Jungtinės Karalystės albumų reitingo vietoje.

## Dainų sąrašas

## Išnašos
Mindanao (upė)

**Mindanao upė** () – antra pagal dydį upė Filipinuose, po Kagajano upės Lusono saloje. Tai yra didžiausia upė pietinėje saloje Mindanao, jos baseino plotas 23,169 km². Taip pat Mindanao upė yra antra ilgiausia upė šalyje, jos ilgis apie 373 km.

Tai svarbiausia transporto arterija saloje, daugiausia naudojama žemės ūkio produktų transportavimui, o anksčiau buvo naudojama medienai transportuoti.

Upė išteka iš kalnų Bukidnono provincijoje. Mindanao upės intakai yra Pulangi, Buluanas, Ala ir Libunganas.

Didžiausi miestai palei upę tai Kotabao, Datu Piangas, Midsajapas.

## Šaltiniai
Karl Heinz Engelin

**Karl Heinz Engelin** (1924 m. spalio 17 d. Klaipėdoje – 1986 m. gruodžio 1 d. Hamburge) – skulptorius.

## Biografija

Gimė 1924 m. spalio 17 d. Klaipėdoje. Studijavo dailę Breisgau Freiburge pas skulptorių Wilhelm Gerstel, vėliau Paryžiuje. Nuo 1954 m. studijavo pas Edwin Scharff Hamburge. Nuo 1959 m. pradėjo eksponuoti savo sukurtas skulptūras. Daugiausiai kūrė sakralinio meno skulptūras ir abstraktaus meno skulptūras. Mirė 1986 m. gruodžio 1 d. Hamburge.


Vaizdas:Breisach am Rhein April 2010 1020146.jpg|Paprasto kareivio skulptūra Breizache prie Reino


## Nuorodos

* Biografija (vok.)
Ietinis spyglainis

**Ietinis spyglainis** (*Polystichum lonchitis*) – papartinių (*Dryopteridaceae*) šeimos augalas. Rūšis reta visame pasaulyje. Bendrai paplitęs šiaurės pusrutulyje nuo Eurazijos iki Aliaskos ir Grenlandijos, Šiaurės Amerikos centrinėse kalnuotose vietovėse. Subokeaninė rūšis, prieraiši prie žemynų vakarinių pakraščių.

 
Kaimyninėse Rytų Baltijos regiono šalyse Estijoje bei Latvijoje  ir Lenkijoje ši rūšis konstatuota, tačiau yra labai reta. Latvijoje rasta tik 1987 m., Lietuvoje – 2001 m.  Reta rytinėje Švedijoje, Suomijoje, Danijoje. Įrašyta į Raudonąją knygą Estijoje, keliose Rusijos šiaurinėse srityse. Vidurio Europoje spyglainis dažnai aptinkamas tik kalnuose (paprastai nuo 900 m iki 2100 m virš jūros lygio), lygumose  labai retas. 

## Biologija

Ietinis spyglainis yra šviesamėgis arba pusiau ūksminis, kalkiamėgis augalas. Auga tarp vandeniui laidžių, mažai smulkžemio turinčių, humusingų, dažniausiai kalkingų ar kitų šarmingų, gausiai apsningamų stambių uolienų nuolaužų. Aptinkamas nuobirynų,
miškų ir krūmų žolynuose bei uolų plyšiuose. Gali įsikurti ir antrinėse augavietėse mūrų plyšiuose. Kartais auginamas kaip dekoratyvinis augalas.

Augalo šakniastiebis padengtas suskaidytais žvynais. Lapai 10–50(65) cm ilgio ir 26 cm pločio, labai tvirti, odiški, žiemojantys. Lapkotis 27 cm ilgio. Sporas barsto birželio–rugsëjo mėn.

## Populiacija Lietuvoje

Labanoro regioninio parko teritorijoje 2001 m. rastas *Polystichum lonchitis* (L.) Roth  – nauja Lietuvos florai sporinių induočių (*Pteridophyta*) rūšis, iki tol neminėta literatūros šaltiniuose apie Lietuvos induočių florą. Aptiktas Labanoro girininkijos 143 kvartale, 2 sklype, Aukštasalės kaime (Švenčionių raj.). Kaimo gyventojai tradiciškai pamiškės kalvos šlaite iškasa duobes bulvėms laikyti. Vienoje iš tokių seniai apleistų ir visiškai užžėlusių duobių rastas vienas šio spyglainio klonas, 20 lapų su sporangėmis (10 iš jų – parudavę pernykščiai lapai). Kartu su spyglainiu duobėje rastas į Lietuvos raudonąją knygą įrašytas retas kalkiamėgis žirnialapis vikis. Čia aptikto spyglainio lapų rodikliai iš esmės nesiskiria nuo Šiaurės ir Vidurio Europoje aptiktų augalų. Lapų pavyzdžiai saugomi Vilniaus universiteto herbariume. 

Stebint populiacijos būklę ir, jei nuolatos čia augs, įtrauktinas į Lietuvos raudonąją knygą.

## Šaltiniai

## Nuorodos

* Fotogalerija
Royal Blood

**Royal Blood** – britų roko grupė iš Braitono, susikūrusi 2011 m. Grupę sudaro Mike Kerr (bosinė gitara ir vokalas) bei Ben Thatcher (būgnai). Grupės debiutinis albumas „Royal Blood“ buvo išleistas 2014 m. rugpjūtį ir debiutavo pirmojoje Jungtinės Karalystės albumų reitingo vietoje. Grupė taip pat susilaukė didžiulio palaikymo iš kitų roko muzikos atstovų: „Led Zeppelin“ gitaristas Jimmy Page gyrė jų kokybiškumą bei inovatoriškumą, o grupė „Foo Fighters“ net pasikvietė juos kaip apšildančią grupę savo pasauliniame ture.

2023 m. duomenimis, grupė yra išleidusi keturis studijinius albumus. Naujausiasis, „Back to the Water Below“, išleistas 2023 m. rugsėjį.

## Grupės nariai
* Mike Kerr – vokalas, bosinė gitara, klavišiniai, pianinas (2011–dabar)
* Jeremy Tiedemann – būgnai, perkusija, pianinas (2013–dabar)

**Buvę nariai**
* Matt Swan – būgnai, perkusija (2011–2013)
* Joe Dennis – gitara (2011–2012)

**Koncertinė grupė**
* Darren James – klavišiniai, pritariamieji vokalai (2021–dabar)

**Buvę koncertinės grupės nariai**
* Jodie Scantlebury – pritariamieji vokalai, elektroniniai būgnai (2017–2018, 2020–2022)
* Zarif Davidson – pritariamieji vokalai, elektroniniai būgnai (2017–2018, 2020–2022)

## Diskografija
* *[[Royal Blood (albumas)|Royal Blood]]* (2014)
* *[[How Did We Get So Dark?]]* (2017)
* *[[Typhoons]]* (2021)
* *[[Back to the Water Below]]* (2023)

## Išnašos

## Nuorodos
*